wickkiey/tamil-wikipedia-chunked huggingface dataset:
# பிரபாத சங்கீதம்

**பிரபாத சங்கீதம்** (*Prabháta Saḿgiita* ), ஒரு புதிய விடியலின் பாடல்கள் அல்லது பிரபாத்தின் பாடல்கள் என்றும் அழைக்கப்படுகிறது. இது பிரபாத் ரஞ்சன் சர்க்கார் என்பவர் இசையமைத்த பாடல்களின் தொகுப்பாகும். சர்க்கார் 1982 ஆம் ஆண்டு முதல் 1990 ஆம் ஆண்டு தான் இறக்கும் வரை எட்டு வருட காலப்பகுதியில் பாடல் வரிகள் மற்றும் மெல்லிசை உட்பட மொத்தம் 5,018 பாடல்களை இயற்றியுள்ளார். பெரும்பாலான பாடல்கள் வங்காள மொழியில் இருந்தாலும், சில இந்தி, ஆங்கிலம், சமசுகிருதம், உருது, மாகஹி, மைதிலி மற்றும் அங்கிகா ஆகிய மொழிகளிலும் உள்ளன. பிரபாத சங்கீதம் சில சமயங்களில் தாகூர் பானியிலான இசைப் பள்ளிக்குப் பிந்தையதாகக் கருதப்படுகிறது. பாடல் வரிகளின் கவிதை காதல், மாயவாதம், பக்தி, மனிதநேயம் மற்றும் புரட்சி ஆகியவற்றின் கூறுகளை வெளிப்படுத்துகிறது. மேலும், பாடல்கள் கிழக்கு மற்றும் மேற்கத்திய மெல்லிசை பாணிகளின் பரந்த நிறமாலையை வழங்குகின்றன.
# பிரபாத சங்கீதம்

## சொற்பிறப்பியல்

வங்காள மொழியில், "பிரபாத்" என்றால் விடியல், காலை அல்லது விடியல் எனப் பொருள்.ref name="Subhas Sarkar" /> "சங்கீதம்" என்றால் பாடல் மற்றும் இசை என பொருள்படும். > எனவே, "பிரபாத சங்கீதம்" என்பது சொற்பிறப்பு ரீதியாக "காலை பாடல்" அல்லது "விடியலின் பாடல்கள்" என்று பொருள்படும். இது "புதிய விடியலின் பாடல்கள்" என்றும் விளக்கப்பட்டுள்ளது. சில இடங்களில் சொற்பிறப்பியலுக்கு சம்பந்தமில்லாத இசையமைப்பாளரின் பெயரில் " பிரபாத் ரஞ்சன் சர்க்கார் பாடல்கள்" என்றும் குறிப்பிடப்படுகிறது .
# பிரபாத சங்கீதம்

## எழுத்து, சேகரிப்பு மற்றும் வெளியீடுகள்

சர்க்கார் வங்காள மொழியில் 14 செப்டம்பர் 1982 இல் இந்தியாவின் தேவ்கரில் முதல் பிரபாத சங்கீதமான *பந்து ஹீ நியே காலோ* என்ற பாடலை இயற்றினார். அவர் 21 அக்டோபர் 1990 இல் இறக்கும் வரை தொடர்ந்து பாடல்களை இயற்றினார். எட்டு ஆண்டுகளில், அவர் மொத்தம் 5,018 பிரபாத சங்கீதங்களை இயற்றினார். அதில் கிட்டத்தட்ட அனைத்தும் வங்காள மொழியில் பாடல் வரிகள் இடம் பெற்றுள்ளன. கடைசி பிரபாத சங்கீதமான, *அம்ரா காசே நோவா குருகுல்*, எனற பாடல் அவர் இறப்பதற்கு ஒரு நாள் முன்பு, 20 அக்டோபர் 1990 அன்று இயற்றப்பட்டது.
போன்றவர்கள் தங்களது மேடைகளில் பாடினர்
# ஜுக்ரா

**ஜுக்ரா** (மலாய்: *Jugra*; ஆங்கிலம்: *Jugra*; சீனம்: 蚶山) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் (*Kuala Langat District*) உள்ள ஒரு வரலாற்று நகரம். கேரி தீவில் இருந்து லங்காட் ஆற்றினால் (*Langat River*) பிரிக்கப்பட்டு உள்ளது.  
இந்த நகரம் கோலா லங்காட் மாவட்ட ஊராட்சி மன்ற நிர்வாகத்தின் கீழ் (*Kuala Langat Municipal Council*) உள்ளது. இதன் அருகில் உள்ள நகரங்கள் கேரி தீவு, காஞ்சோங் டாராட் (*Kanchong Darat*), பந்திங், செஞ்சாரோம் (*Jenjarom*) மற்றும் சுங்கை புவாயா (*Sungai Buaya*).  
மற்றும் இது மலாய் மொழி சொல்லான ஜுருக்கிராவுடன் தொடர்புடையது. அத்துடன் ஜுக்ரா என்பது அசல் மா மேரி (*Mah Meri*) பழங்குடியினர் மொழியில் சுகரி (*Sugere*) என்றும் குறிப்பிடப் படுகிறது.
# ஜுக்ரா

## வரலாறு

முன்பு காலத்தில் ஜூக்ரா நகரம் சிலாங்கூர் மாநிலத்தின் அரசத் தலைநகரமாக இருந்தது. அப்போதைய சிலாங்கூர் சுல்தான் அப்துல் சமாத் (*Sultan Abdul Samad*), ஜுக்ரா அரண்மனையை (*Istana Jugra*) ஜூக்ராவில் 1875-ஆம் ஆண்டில் கட்டி, அங்கு குடிபெயர்ந்தார்.  
அந்த அரண்மனை ஓர் உத்திநோக்கு இடத்தில் (*Strategic Location*) அமைந்து இருந்தது. ஆனாலும் லங்காட் ஆற்றின் முகத்துவாரத்தில் அமையாமல்; மலாக்கா நீரிணையில் இருந்து எளிதில் அணுகக்கூடிய இடத்தில் அமைந்து இருந்தது.
# ஜுக்ரா

## பிரித்தானிய நிர்வாகம்

இந்தக் கட்டத்தில்தான் ஜுக்ரா நகரம், சிலாங்கூர் மாநில பிரித்தானிய நிர்வாகத்தின் மையமாக மாறியது. இருப்பினும் விரைவில் அந்த நிர்வாக மையம் கிள்ளான் நகருக்கும்; பின்னர் கோலாலம்பூருக்கும் மாற்றப்பட்டது.  
சிலாங்கூர் சுல்தான் அப்துல் சமாத் 1898-இல் இறக்கும் வரையில் ஜுக்ராவில் தான் தொடர்ந்து வாழ்ந்தார். மேலும் அவருக்குப் பின்னர் ஆட்சிக்கு வந்த சுல்தான் அலாவுதீன் சுலைமான் சா (*Sultan Sulaiman of Selangor*) என்பவரும், ஜுக்ரா அரண்மனையில் தான் புதிய சுல்தானாக அறிவிக்கப்பட்டார். அதுவே ஜுக்ராவின் கடைசி முக்கிய நிகழ்வு ஆகும்.
# ஜுக்ரா

## பிரித்தானிய நிர்வாகம்

### சுல்தான் அலாவுதீன் சுலைமான் சா

1905-இல் சுல்தான் அலாவுதீன் சுலைமான் சா, தன் அதிகாரப்பூர்வ இல்லத்தை வடக்கே கிள்ளானில் உள்ள ஆலாம் சா அரண்மனைக்கு (*Istana Alam Shah*) மாற்றினார். அங்கு அவர் தொடர்ந்து 35 ஆண்டுகள் வாழ்ந்தார்.  
அதன்பிறகு, ஜுக்ராவில் இருந்த கோலா லங்காட் மாவட்டத்தின் நிர்வாகம் பந்திங்கிற்கு மாற்றப்பட்டது. காலப் போக்கில் ஜுக்ரா நகரம் தன் வரலாற்றுப் பொலிவையும் இழந்தது.
# ஜுக்ரா

## ஜுக்ரா தமிழ்ப்பள்ளி

ஜுக்ரா தமிழ்ப்பள்ளியில் 148 மாணவர்கள் பயில்கிறார்கள்; 15 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.  
| BBD1054 | **ஜுக்ரா**
(Jugra) | SJK(T) Ldg Jugra, Banting | **ஜுக்ரா தோட்டத் தமிழ்ப்பள்ளி** | 41050 | பந்திங் | 148 | 15 | } |
| --- | --- | --- | --- | --- | --- | --- | --- | --- |
- **ஜுக்ரா தமிழ்ப்பள்ளியின் படங்கள்**
# இந்து சமய நேர்த்திக்கடன் பட்டியல்

இந்து சமயத்தில் நேர்த்திக்கடன் பட்டியல்  
- அங்கப் பிரதட்சணம் செய்தல்
- அங்கமளித்தல் - கண்மலர், கை, கால் போன்ற உலோக அங்கங்களை செலுத்துதல்
- அடிப்பிரதட்சனம் செய்தல்
- அரிவாள் செலுத்துதல்
- அரிவாளின் மேல் நடத்தல்
- அலகு குத்துதல்
- அன்னதானம்
- ஆணிச் செருப்பு அணிதல்
- ஆயிரங்கண் பானை எடுத்தல்
- உருவ பொம்மை செலுத்துதல்- தவழும் குழந்தை, ஆண்-பெண் பொம்மை போன்றவற்றை கோயிலில் செலுத்துதல்
- உருள்தண்டம்
- எச்சில் இலையில் அங்க பிரதட்சணம் செய்தல்
- கரகம் எடுத்தல் - அக்னி கரகம், பூங்கரகம்
- கரும்புள்ளி செம்புள்ளி குத்துதல்
- கழுவேற்றுதல்
- கற்களில் தாக்கிக்கொள்ளுதல்
- கன்னிபெண் பலி -
- காது வளர்த்தல்-
- கால்நடை அளித்தல் - ஆடு மாடு கோழி போன்ற கால்நடைகளை கோயிலுக்கு அளித்தல்
- காவடி எடுத்தல்
- கிரிவலம் வருதல்
- குருதி கொடுத்தல்
- குழிமாத்து கொடுத்தல்
- கோவில் மணி கட்டுதல் - வேண்டுதலுக்கு தக்கபடி சிறிய, பெரிய மணிகளை கோவிலில் கட்டுதல்
- கோவிலை புதுப்பித்தல்
- கோழி குத்துதல் - கோழியை கோயிலின் முன்னுள்ள வேலில் உயிரோடு குத்துதல்.
- சாவு வேடிக்கை வேண்டுதல்
- சாக்கு வேடம்
- சாட்டையால் அடி வாங்குதல்
- சாணி அடித்தல்
- சூல்பலி - கருவுற்று இருக்கும் ஆடு, மாடு, பன்றி போன்ற உயிர்களை பலியிடுதல்
- செருப்பு, முறம், துடைப்பதால் அடித்துக் கொள்ளுதல்
- சேத்தாண்டி வேடமிடுதல்
- தங்க கவசம் அணிவித்தல்
- தங்கத்தேர் இழுத்தல்
- தலையில் தேங்காய் உடைத்தல்
- தாலி கட்டிக் கொள்ளுதல் - திருநங்கையர், பக்தர்கள் பூசாரிகளின் கையால் தாலி கட்டிக் கொள்ளுதல்
- இறைவனுக்கும் இறைவிக்கும் திருமணம் செய்வித்தல்
- தீச்சட்டி எடுத்தல்
- தீபந்ததால் தாக்கிக் கொள்ளுதல்
- துலாபாரம் செலுத்துதல்
- தேர் இழுத்தல்
- தொட்டில் கட்டுதல் - குழந்தை வரம் வேண்டி பால் மரங்களில் தொட்டில் கட்டுதல்.
- நரபலி தருதல் - மனிதர்களை பலி தருதல்.
- நவகண்டம் செலுத்துதல்
- நாடகம் நடத்துதல்
- பலியிடுதல் - ஆடு மாடு கோழி போன்ற உயிர்களை வெட்டி பலியிடுதல். சில இடங்களில் பன்றி போன்ற விலங்குகளிலும் பலியிடப்படுகின்றன.
- பாடை காவடி
- பாதயாத்திரை
- பாம்பு காவடி
- பால்குடம் எடுத்தல்
- பூக்குழி இறங்குதல்
- பூட்டு போடுதல்
- பெண் வேடமிடுதல்
- மடிப்பிச்சை ஏந்துதல்
- மண்பொம்மை செலுத்துதல் - மண்குதிரை, கன்றுடன் கூடிய பசு போன்ற மண்பொம்மைகளை கோயிலில் வைத்தல்
- மல் துணி வாங்கிப் போடுதல்
- மார்பில் கத்தி போடுதல்
- மாவிளக்கு இடுதல்
- மாவிளக்கு எடுத்தல்
- முள் படுக்கை
- முளைப்பாரி எடுத்தல்
- மொட்டையடித்தல்
- வடை மாலை சாற்றுதல்
- வண்ணக் காகித மாலை போடுதல்,
- வயிற்றில் கரகத்தை வைத்துக் கொண்டு கோவிலை வலம் வருதல்
- வானம் விடுதல்
- விசமுள்ள உயிரினங்களின் உருவங்களை உடைத்தல்
- வெண்ணெய் காப்பு செய்தல்
- வெத்தலை மாலை அணிவித்தல்
- வெறும் கையால் அப்பம் சுடுதல்
- வெறும் கையால் வடை சுடுதல்
- வேல் வாங்கி செலுத்துதல் - வேல், அரிவாள் போன்ற ஆயுதங்களை கோயிலுக்கு அளித்தல்
# மேலுக்கோட்டை சட்டமன்றத் தொகுதி

**மேலுக்கோட்டை சட்டமன்றத் தொகுதி** (*Melukote Assembly Constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது மாண்டியா மாவட்டத்தில் அமைந்துள்ளது.
| |
| மதச்சார்பற்ற ஜனதா தளம்
|-
| 2023
| தர்ஷன் புட்டனய்யா
| |
| சர்வோதய கர்நாடக பக்ஷா
|}
# மேலுக்கோட்டை சட்டமன்றத் தொகுதி

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- மாண்டியா மாவட்டம்
# சிக்கமகளூரு சட்டமன்றத் தொகுதி

**சிக்கமகளூரு சட்டமன்றத் தொகுதி** (*Chikmagalur Assembly Constituency*) என்பது இந்தியாவின் கர்நாடக மாநில சட்டமன்றத்தில் உள்ள 224 சட்டப்பேரவைத் தொகுதிகளில் ஒன்றாகும். இது உடுப்பி சிக்மகளூர் மக்களவைத் தொகுதியின் ஒரு பகுதியாகவும் உள்ளது.
# சிக்கமகளூரு சட்டமன்றத் தொகுதி

## சட்டமன்ற உறுப்பினர்கள்

| 1962 | பி. எல். சுப்பம்மா | இந்திய தேசிய காங்கிரசு |
| --- | --- | --- |
| 1967 | சி. எம். எஸ். சாசதிரி | பிரஜா சோசலிச கட்சி |
| 1972 | ஈ. ஈ. வாஸ் | இந்திய தேசிய காங்கிரஸ் |
| 1978 | சி. ஏ. சந்திர கவுடா |  |
| 1983 | எச். ஏ. நாராயண கவுடா | ஜனதா கட்சி |
| 1985 | பி.ஷனகர | சுயேச்சை |
| 1989 | சாகீர் அகமது | இந்திய தேசிய காங்கிரஸ் |
| 1994 |  |  |
| 1999 |  |  |
| 2004 | சி. டி. ரவி | பாரதிய ஜனதா கட்சி |
| 2008 |  |  |
| 2013 |  |  |
| 2018 |  |  |
| 2023 |  |  |
# சிக்கமகளூரு சட்டமன்றத் தொகுதி

## சட்டமன்ற உறுப்பினர்கள்

### 1962 சட்டமன்றத் தேர்தல்

- பி. எல். சுப்பம்மா (இதேகா): 9717 வாக்குகள்
- சி. எம். எசு. சாசுதிரி (பிஎசுபி): 6378 வாக்குகள்
# சிக்கமகளூரு சட்டமன்றத் தொகுதி

## மேலும் பார்க்கவும்

- சிக்கமகளூரு மாவட்டம்
- கர்நாடக சட்டமன்ற தொகுதிகளின் பட்டியல்
# சைதி கோடா

**சைதி கோடா** (*Chaiti ghoda*) என்பது ஒடிசாவின் பிரபலமான நாட்டுப்புற நடன வடிவங்களில் ஒன்றாகும். இது கியோட் (கைபர்தா) போன்ற பழங்குடியின மீனவர்களால் சிறப்பாக நிகழ்த்தப்படுகிறது. சைதி என்பது ஆண்டின் சைத்ர மாதத்தை (சித்திரை) குறிக்கிறது. அதாவது மார்ச் முதல் ஏப்ரல் வரை வைசாக முழு நிலவு வரை அதாவது ஏப்ரல் முதல் மே வரை. மேலும், கோடா என்றால் ஒடியா மற்றும் இந்தியில் குதிரை என்று பொருள். பழங்குடியினரான கியோட் மீனவர்களின் உதவியுடன் இராமன் ஆற்றைக் கடந்ததாகவும், அதற்கு ஈடாக அவர் மீனவர்களுக்கு குதிரையைக் கொடுத்ததாகவும் ஒரு கதை உள்ளது.  
மரத்தால் செய்யப்பட்ட பொய்க்குதிரை, அழகாக வர்ணம் பூசப்பட்டு, வண்ணமயமான துணிகளால் சூழப்பட்ட ஒரு முட்டுக்கட்டையாக பயன்படுத்தப்படுகிறது. அனைத்து மீனவர்களும் நடனமாடுகிறார்கள் . மேலும், அவர்களின் மனைவிகள் இணை நடனக் கலைஞர்களாகவும், பாடகர்களாகவும் இருக்கிறார்கள். இந்த நடனத்தில் ஆண்கள் ரவுதா என்றும், பெண்கள் ரவுதானி என்றும் அழைக்கப்படுகிறார்கள்.  
கருப்பு குதிரை மற்றும் வெள்ளை குதிரை என இரண்டு குதிரைகள் பயன்படுத்தப்படுகின்றன. மீனவர் பழங்குடியினரின் முக்கிய தெய்வமான வசுலி தேவியின் நினைவாக எட்டு நாட்கள் திருவிழா கொண்டாடப்படுகிறது. இந்த இனக்குழுவின் தெய்வத்தின் ஆசீர்வாதத்தைப் பெறுவதற்காக இது கொண்டாடப்படுகிறது.
# ஜாலியா கைபர்தா

**ஜாலியா கைபர்தா** (*Jalia Kaibarta*) (அல்லது **ஜாலியா கைபர்த்யா** ) என்பது தாழ்த்தப்பட்ட மக்கள், மீனவர்களை உள்ளடக்கிய ஒரு சமூகமாகும். பின்னர் சமசுகிருதமயமாக்கம் மூலம் அவர்கள் பெரும்பான்மை இந்துக்களுக்குள் மரியாதைக்குரிய சாதி அடையாளங்களைப் பெற்றனர். இவர்கள் பாரம்பரியமாக மீன்பிடித் தொழிலில் ஈடுபட்டு வருகின்றனர். இவர்கள், அசாம், மேற்கு வங்காளம், ஒடிசா , கிழக்கு பீகார் மற்றும் வங்காளதேசம், நேபாளம், பூட்டான் ஆகிய பகுதிகளைச் சேர்ந்தவர்கள். கைபர்தாக்கள் ஆரம்பத்தில் ஹாலியா மற்றும் ஜாலியா கைபர்தா என இரண்டு குழுக்களாகப் பிரிக்கப்பட்ட ஒரே பழங்குடியினராகக் கருதப்பட்டனர்.இவர்களுக்குள் ஹாலியா கைபர்தா பிந்தையவர்களை விட உயர்ந்தவர்களாகக் கருதப்படுகிறார்கள். ஜாலியா கைபர்தாக்கள், கைபர்தா/ஜாலியா என்ற பெயரில் ஒரு பட்டியலிடப்பட்ட சாதியாக வகைப்படுத்தப்படுகிறார்கள். அசாமில் உள்ள 16 பட்டியலினத்தவர்களில் இரண்டாவது பெரிய சமூகமாகும். கரமூர் சத்ராதிகாரின் செல்வாக்கின் கீழ் பலர் தங்கள் பாரம்பரிய மீன்பிடித் தொழிலைக் கைவிட்டு தங்களைப் பிரித்துக்கொண்டனர்.  
பிரம்ம வைவர்த்த புராணத்தில், ஒரு கைபர்தா ஒரு சத்திரிய தந்தைக்கும் வைசிய தாய்க்கும் பிறந்ததாகக் கூறப்படுகிறது. மற்றவர்கள் கைபர்தா என்பது பௌத்த ஜாதகக் கதைகளில் கூறப்படும் மீனவ வகுப்பைக் குறிக்கும் *கேவட்டா*வின் இந்துமயமாக்கப்பட்ட வார்த்தையாகக் கருதுகின்றனர்.  
முதல் அபகத்தக் கையெழுத்துப் பிரதி, சர்யாபத் வடிவில், திபெத்திய மொழியில் *லூய்-பா* என அழைக்கப்படும் ஒரு பௌத்தத் பிக்குவால் எழுதப்பட்டது. அவர் இடைக்கால காமரூபத்தின் மீனவர் சமூகத்தைச் சேர்ந்த மச்சேயந்திரநாதருடன் அடையாளம் காணப்பட்டார். இது பின்னர் கைபர்தாக்களாக மாறியது.  
இடைக்கால ஒடிய கவிஞரும் வைணவ துறவியுமான அச்யுதானந்த தாசர் இந்த சமூகத்தின் தோற்றம், வளர்ச்சி, செயல்பாடுகள் மற்றும் பாத்திரங்களை விவரிக்கும் "கைபர்த கீதை" என்ற நூலை எழுயுள்ளார்.
# ஜாலியா கைபர்தா

## குறிப்பிடத்தக்கவர்கள்

- பூபேன் அசாரிகா, இசையமைப்பாளர், பின்னணிப் பாடகர், பாடலாசிரியர், கவிஞர், நடிகர் மற்றும் அசாமைச் சேர்ந்த திரைப்படத் தயாரிப்பாளர், தாதாசாகெப் பால்கே விருது மற்றும் பாரத ரத்னா விருதுகள் பெற்றவர்.
- ஜெயந்தா அசாரிகா, இசையமைப்பாளர், அசாமைச் சேர்ந்த பின்னணிப் பாடகர்.
# ஜாலியா கைபர்தா

## இதனையும் பார்க்கவும்

- குகன்
# தேவராயனதுர்கம்

**தேவராயனதுர்கம்** (*Devarayanadurga*) என்பது இந்தியாவின் கர்நாடக மாநிலத்தின் தும்கூர் மாவட்டத்தில் அமைந்துள்ள ஒரு கோயில் நகரமும், மலைவாழிடமும் ஆகும். இங்கு காடுகளால் சூழப்பட்டுள்ளன மலையின் மேலே யோகநரசிம்மருக்கும் அடிவாரத்தில் போகநரசிம்மருக்கும் அமைந்துள்ள கோயில்கள் உட்பட பல கோயில்கள் இங்கு உள்ளன. யோகநரசிம்மரின் கோயில் மலையில் 1204 மீட்டர் உயரத்தில் உள்ளது.  
*தேவராயனதுர்கம்* என்றால் கன்னடத்தில் "தேவராயரின் கோட்டை" என்று பொருளாகும். மைசூர் ஆட்சியாளர் சிக்க தேவராச உடையார் இப்பகுதியைச் சுற்றி கோட்டை அமைத்ததால் இப்பகுதிக்கு அவரின் பெயரிடப்பட்டது. இந்த இடம் பேய்கள் நடமாட்டம் உள்ள பகுதியாக பலர் நினைக்கின்றனர்.
# தேவராயனதுர்கம்

## அமைவிடம்

தேவராயனதுர்கம் தும்கூர் நகரத்திலிருந்து 15 கிலோமீட்டர் (9 மைல்) தொலைவில், 3,940 அடி உயரத்திலும், கர்நாடகாவின் தலைநகரான பெங்களூரு நகரத்திலிருந்து சுமார் 73 கிலோமீட்டர் (45 மைல்) தொலைவிலும் அமைந்துள்ளது.
# நாமத சிலுமே

**நாமத சிலுமே** (*Namada Chilume*) என்பது இந்தியாவின் கர்நாடக மாநிலத்தில் தும்கூருக்கு அருகில் உள்ள தேவராயனதுர்கத்தில் அமைந்துள்ள ஒரு இயற்கை ஊற்று ஆகும். பாறையின் மேற்பரப்பில் அமைந்துள்ள ஒரு சுனையிலிருந்து இந்த நீருற்று வெளியாகிறது. இராமர், சீதை, இலட்சுமணருடன் வனவாசத்தின் போது இங்கு தங்கியதாக செவிவழிக் கதைகள் உள்ளன. இராமர் தன் நெற்றியில் நாமம் பூச நீர் தேடினார் என்றும், தண்ணீர் கிடைக்காததால் பாறையில் அம்பு எய்ய, அந்த அம்பு பாறையை ஊடுருவி, அதனால் ஏற்பட்ட துளை வழியாக தண்ணீர் வெளியேறியது என்கின்றனர். இந்த சுனை கன்னடத்தில் நாமத சிலுமே என்று அழைக்கப்படுகிறது. அதாவது "நாமத்தின் ஊற்று". (நாம = நாமம் மற்றும் சிலுமே = ஊற்று) படத்தில் காட்டப்பட்டுள்ளபடி, இங்குள்ள சிறிய துளையிலிருந்து ஆண்டு முழுவதும் நீரூற்று வற்றாமல் உள்ளது. இந்த ஊற்று நீர் புனித நீராக ( தீர்த்தம் ) கருதப்படுகிறது. இது தோராயமாக &nbsp;தும்கூரிலிருந்து 14 ஆகும் கி.மீ. தொலைவிலும்,&nbsp;பெங்களூரில் இருந்து 80 கி.மீ. தொலைவிலும் உள்ளது.
# சூலாடு குத்துதல்

**சூலாடு குத்துதல்** என்பது நாட்டார் தெய்வங்களுக்கு செய்யப்படும் பலி சடங்குகளில் ஒன்றாகும். இதனை சூலாடு பலி அல்லது துவளக்குட்டி கொடுத்தல் என்று அழைக்கிறார்கள்.  
உக்கிரமான பெண் தெய்வங்களை சாந்தப்படுத்த இந்த சூலாடு குத்துதல் சடங்கு நடத்தப்படுகிறது. இந்த சடங்கின் போது ஆண்களே முன்நின்று செய்கின்றனர். பெண்களும் குழந்தைகளும் சூலாடு குத்தும் சடங்கில் பங்கு கொள்ளவோ பார்க்கவோ அனுமதிக்கப்படுவதில்லை.
# சூலாடு குத்துதல்

## சூலாடு

நிறைமாத சினையாக உள்ள பெண் ஆடுகளை சூலாடு என்கிறோம். சூலாட்டினை தெய்வத்தின் முன்பு நிறுத்துகின்றனர். ஆட்டின் சம்மதம் பெற்றவுடன் சினை ஆட்டின் வயிற்றை குத்திக்கிழித்து உள்ளே இருக்கும் குட்டியை எடுத்து பலி பீடத்தின் மீது வைக்கின்றார்கள். இரத்தப்போக்கால் ஆடும், போதிய அளவு வளராத குட்டியை தாயிடமிருந்து பிரித்ததால் ஆட்டுக்குட்டியும் இறந்துவிடுகின்றன.  
சூலாட்டினை குத்தி துவளக்குட்டியை இறைவனுக்கு தரும் இந்தச் சடங்கினை துவளக்குட்டி கொடுத்தல் என்கின்றனர்.
# சூலாடு குத்துதல்

## இவற்றையும் காண்க

பொன்னிறத்தாள் அம்மன்
# செலாயாங்

**செலாயாங்**, (மலாய்: *Selayang*; ஆங்கிலம்: *Selayang*; சீனம்: 士拉央); என்பது மலேசியா, சிலாங்கூர் மாநிலத்தில், கோம்பாக் மாவட்டத்தில், செலாயாங் நகராட்சியின் (*Selayang Municipal Council*) நிர்வாகத் தலைமையகத்தைக் கொண்ட நகரம்; மலேசிய வரலாற்றில் நன்கு அறியப்பட்ட நகரமும் ஆகும். இந்த நகரத்தின் ஒரு சிறிய பகுதி கோலாலம்பூர் மாநகராட்சியின் நிர்வாகத்தின் கீழ் வருகிறது.  
1950-ஆம் ஆண்டுகளில், மலேசியாவில் தமிழர்கள் கணிசமான அளவிற்கு வாழ்ந்த இடங்களில் செலாயாங் நகரமும் ஒன்றாகும். மலேசிய இந்தியர் சமூகத்தைச் சேர்ந்த கல்விமான்கள்; சமூக ஆர்வலர்கள்; எழுத்தாளர்கள்; ஆசிரியர்கள் பலரை உருவாக்கிய பெருமை இந்த செலாயாங் நகரத்திற்கு உண்டு.  
இந்த நகர்ப் பகுதியில் சீனர்கள் அதிகமாக வாழ்ந்தாலும் தமிழர்களின் மக்கள் தொகையும் குறிப்பிட்டுச் சொல்லும் அளவிற்கு உள்ளது.
# செலாயாங்

## வரலாறு

1900-ஆம் ஆண்டுகளில், இங்கு நிறைய ஈயச் சுரங்கங்கள் இருந்தன. செலாயாங் நகர்ப் பகுதிக்கு அருகாமையில் இருக்கும் பத்துமலை பகுதியில் ரப்பர் தோட்டங்கள்; மிளகுத் தோட்டங்கள், காபி தோட்டங்கள் அறிமுகப் படுத்தப்பட்டன.  
அதன் பின்னர், 1970-களில், செலாயாங் நகர்ப் பகுதியில், தனியார் நிறுவனங்கள் அடுக்குமாடி குடியிருப்பு வசதித் திட்டங்களைத் தோற்றுவித்தன.
# செலாயாங்

## பொது

வடகிழக்கில் சிலாங்கூர் மாநிலத்தின் நுழைவாயிலாக இருக்கும் கோம்பாக் மாவட்டத்தில் செலாயாங் நகராட்சி கழகம் (*Majlis Perbandaran Selayang*) (**MPS**) அமைந்துள்ளது. கீழ்க்காணும் நகராட்சிகள் எல்லைகளாக உள்ளன.  
கெப்போங்-செலாயாங் நெடுஞ்சாலை (*Kepong–Selayang Highway*) வழியாக கெப்போங் (*Kepong*) நகரைக் கடந்து டாமன்சாரா (*Damansara*) நகருக்குச் செல்வதற்கு செலாயாங் ஒரு சந்திப்பு முனையாகவும் அமைகிறது. கிழக்கில் செலாயாங் மற்றும் கோம்பாக் (*Gombak*) நகரை பத்துமலை சாலை (*Jalan Batu Caves*) இணைக்கிறது. ஆண்டுதோறும் தைப்பூச கொண்டாட்டத்தின் போது இந்தச் சாலை மூடப்படும்.
# செலாயாங் நகராட்சி

<mapframe latitude="3.2535" longitude="101.6542" zoom="11">{
"type": "FeatureCollection",
"features": []
}</mapframe>
**செலாயாங் நகராட்சி** (மலாய்: *Majlis Perbandaran Selayang*; ஆங்கிலம்: *Selayang Municipal Council*); (சுருக்கம்: **MPS**) என்பது மலேசியா, சிலாங்கூர், கோம்பாக் மாவட்டம்; மற்றும் அதைச் சுற்றியுள்ள இடங்களை நிர்வகிக்கும் நகராட்சி ஆகும். இந்த நகராட்சி மலேசியாவின் சிலாங்கூர் மாநில அரசாங்கத்தின் கீழ் இயங்குகிறது.  
செலாயாங் நகராட்சியின் தலைமையகம், பண்டார் பாரு செலாயாங்கில் (*Bandar Baru Selayang*) உள்ளது. 1 சனவரி 1977 முதல் கோம்பாக் மாவட்ட மன்றம் (*Majlis Daerah Gombak*) என அழைக்கப்பட்ட இந்த நகராட்சிக்கு 1 சனவரி 1997-இல் நகராட்சி தகுதி வழங்கப்பட்டது.
# செலாயாங் நகராட்சி

## பொது

### பொறுப்புகள்

- பொதுச் சுகாதாரம் (*Public Health*)
- கழிவு மேலாண்மை (*Waste Removal*)
- நகர மேலாண்மை (*Town Management*)
- நகரத் திட்டமிடல் (*Town Planning*)
- சுற்றுச்சூழல் பாதுகாப்பு (*Environmental Protection*)
- கட்டடக் கட்டுப்பாடு (*Building Control*)
- சமூகப் பொருளாதார மேம்பாடு (*Social Economic Development*);
- நகர்ப்புற உள்கட்டமைப்பின் பொது பராமரிப்பு (*General Maintenance of Urban Infrastructure*)
# செலாயாங் நகராட்சி

## கோம்பாக் மாவட்டம்

கோம்பாக் மாவட்டம் (*Daerah Gombak*) மலேசியா, சிலாங்கூர் மாநிலத்தில் உள்ள ஒரு மாவட்டம். இந்த மாவட்டத்திற்கு தென்கிழக்கில் மலேசியத் தலைநகரம் கோலாலம்பூர் அமைந்து உள்ளது. கிழக்கில் கெந்திங் மலை உள்ளது.  
கோம்பாக் மாவட்டம் கிள்ளான் பள்ளத்தாக்கில் (*Klang Valley*) அமைந்து உள்ளது. தவிர, பெரும் கோலாலம்பூர்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் தான் அமைந்து உள்ளன.
# செலாயாங் நகராட்சி

## கோம்பாக் மாவட்டம்

### கூட்டரசு பிரதேசம்

கோம்பாக் மாவட்டத்தில் அமைந்துள்ள பிற பகுதிகள்: பத்து ஆராங்; குவாங்; ரவாங்; குண்டாங்; கோம்பாக்; செலாயாங்; கெப்போங்; மற்றும் உலு கிள்ளான்.  
1974 பிப்ரவரி 1-ஆம் தேதி கோலாலம்பூர் ஒரு கூட்டரசு பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது.  
1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகராக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றம் செய்யப்பட்டது.
# ஐரோப்பிய மூலக்கூறு உயிரியல் ஆய்வகம்

**ஐரோப்பிய மூலக்கூறு உயிரியல் ஆய்வகம்** (*European Molecular Biology Laboratory*) என்பது மூலக்கூற்று உயிரியல் ஆராய்ச்சிக்காக அர்ப்பணிக்கப்பட்ட ஒரு பன்னாட்டு அரசுகளுக்கிடையேயான அமைப்பாகும். இந்த ஆய்வகத்தின் ஆதரவு நாடுகளாக 28 உறுப்பு நாடுகளும், ஒரு நட்பு நாடும் ஒரு துணை உறுப்பு நாடும் உள்ளன. ஐரோப்பிய மூலக்கூறு உயிரியல் ஆய்வகம் 1974-ல் உருவாக்கப்பட்டது. இந்த ஆய்வு நிறுவனம் உறுப்பு நாடுகளின் பொது ஆராய்ச்சி பணத்தால் நிர்வகிக்கப்படுகிறது. ஐரோப்பிய மூலக்கூறு உயிரியல் ஆய்வகம் 110 சுயாதீன ஆராய்ச்சி மற்றும் சேவை குழுக்கள் மற்றும் மூலக்கூறு உயிரியல் மற்றும் உயிர் தகவலியல் குழுக்களால் நடத்தப்படுகிறது. ஐரோப்பிய மூலக்கூறு உயிரியல் ஆய்வகத்தில் உள்ள இக்குழுக்கள் மற்றும் குழுக்களின் பட்டியலை எனும் இணையத்தளத்தில் காணலாம். இந்த ஆய்வகம் ஆறு முக்கிய இடங்களிலிருந்து இயங்குகிறது: இவை:ஐடெல்பெர்கில் உள்ள முக்கிய ஆய்வகம் மற்றும் கிங்க்சுடனில் உள்ள தளங்கள் (ஐரோப்பிய உயிரித்தகவல் நிறுவனம், இங்கிலாந்தில், கிரெனோபிள் (பிரான்ஸ்), ஹாம்பர்க் (ஜெர்மனி), ரோம் (இத்தாலி) மற்றும் பார்சிலோனா (ஸ்பெயின்). EMBL குழுக்கள் மற்றும் ஆய்வகங்கள் மூலக்கூறு உயிரியல் மற்றும் மூலக்கூறு மருத்துவம் மற்றும் விஞ்ஞானிகள், மாணவர்கள் மற்றும் பார்வையாளர்களுக்குப் பயிற்சி அளிப்பதில் அடிப்படை ஆராய்ச்சியைச் செய்கின்றன. இந்த அமைப்பு அதன் உறுப்பு நாடுகளில் சேவைகள், புதிய கருவிகள் மற்றும் முறைகள் மற்றும் தொழில்நுட்பத்தை மேம்படுத்த உதவுகிறது. ஐரோப்பாவிற்கு வெளியே உள்ள ஒரே முழு உறுப்பு நாடு இஸ்ரேல் .
# ஐரோப்பிய மூலக்கூறு உயிரியல் ஆய்வகம்

## வரலாறு

ஐரோப்பிய மூலக்கூறு உயிரியல் ஆய்வகம் என்பது லியோ சிசிலார்டு, ஜேம்ஸ் வாட்சன் மற்றும் ஜான் கெண்ட்ரூவின் யோசனையின் கீழ் உருவானது. ஐரோப்பிய அணு ஆராய்ச்சி நிறுவனம் போன்ற ஒரு பன்னாடு ஆராய்ச்சி மையத்தை உருவாக்குவதே இவர்களின் இலக்காக இருந்தது. இது அமெரிக்க ஆதிக்கம் செலுத்தும் மூலக்கூறு உயிரியல் துறைக்குப் போட்டியாக இருந்தது. கென்ட்ரூ 1982 வரை ஐரோப்பிய மூலக்கூறு உயிரியல் ஆய்வகத்தின் முதல் தலைமை இயக்குநராகப் பணியாற்றினார். இவருக்குப் பிறகு லெனார்ட் பிலிப்சன் இப்பதவியினை வகித்தார். 1993 முதல் 2005 வரை, போடிசு கபடோசு இயக்குநராகப் பணியாற்றினார். மேலும் 2005 முதல் 2018 வரை ஐரோப்பிய மூலக்கூறு உயிரியல் ஆய்வகத்தின் நான்காவது இயக்குநரான இயன் மத்தாஜ் நியமிக்கப்பட்டார். சனவரி 2019-ல், எடித் ஹியர்ட் இயக்குநரானார். ஐரோப்பிய மூலக்கூறு உயிரியல் ஆய்வகம் இயக்குநர் பதவியை வகிக்கும் முதல் பெண்மணி இவராவார்.
நடைபெற்றது. 14 அரசாங்கங்கள் கலந்துகொண்ட இந்த மாநாடு காரணமாக 1974-ல் ஐரோப்பிய மூலக்கூறு உயிரியல் ஆய்வகத்தை முறையாக நிறுவ வழிவகுத்தது.]]
19 சனவரி 2022 அன்று, இந்த அமைப்பின் ஐந்தாண்டு அறிவியல் திட்டமான மூலக்கூறுகள் சுற்றுச்சூழல் அமைப்பு குறித்து ஹியர்ட் அறிவித்தார்.
# ஐரோப்பிய மூலக்கூறு உயிரியல் ஆய்வகம்

## ஆராய்ச்சி

ஒவ்வொரு ஐரோப்பிய மூலக்கூறு உயிரியல் ஆய்வகமும் குறிப்பிட்ட ஆராய்ச்சித் துறையுடன் செயல்படுகிறது. ஐரோப்பிய மூலக்கூறு உயிரியல் ஆய்வக-ஐரோப்பிய உயித்தகவலியல் நிறுவனம் என்பது உயிர் தகவலியல்<nowiki/>ஆராய்ச்சி மற்றும் சேவைகளுக்கான மையமாக உள்ளது. அதிக எண்ணிக்கையிலான அறிவியல் தரவுத்தளங்களை இலவசமாக உருவாக்கி பராமரிக்கிறது. கிரினோபல் (Grenoble) மற்றும் ஆம்பர்க்கு (Hamburg) பிரிவுகள் கட்டமைப்பு உயிரியலில் கவனம் செலுத்துகிறது.
ஐரோப்பிய மூலக்கூறு உயிரியல் ஆய்வக உரோம் தளமானது மேல்மரபியல் மற்றும் நரம்பணுவியல் ஆய்வுக்காக அர்ப்பணிக்கப்பட்டுள்ளது. பார்சிலோனாவில் உள்ள ஐரோப்பிய மூலக்கூறு உயிரியல் ஆய்வக அறிஞர்கள், ஆரோக்கியம் மற்றும் நோய்களில் திசுக்கள் மற்றும் உறுப்புகள் எவ்வாறு செயல்படுகின்றன மற்றும் உருவாகின்றன என்பதை ஆராய்ந்து வருகின்றனர்.ஆய்டெல்பெர்க்கில் உள்ள தலைமையகத்தில், உயிரணு உயிரியல் மற்றும் உயிரியல் இயற்பியல், விருத்தியாக்க உயிரியல், மரபணு உயிரியல் மற்றும் கட்டமைப்பு மற்றும் கணக்கீட்டு உயிரியல் ஆகியவற்றில் கவனம் செலுத்தும் பிரிவுகளுடன் உள்ளது. இத்துடன் மேற்கூறிய ஆராய்ச்சி பணிகளை நிறைவு செய்யும் ஆய்வுக் குழுக்களும் உள்ளன.  
ஐரோப்பிய மூலக்கூறு உயிரியல் ஆய்வகத்தில் பல அறிவியல் முன்னேற்றங்கள் செய்யப்பட்டுள்ளன. பழ ஈயில் கரு வளர்ச்சியின் முதல் முறையான மரபணு பகுப்பாய்வு கிறிஸ்டியன் நஸ்லீன்-வோல்ஹார்ட் மற்றும் எரிக் பிரான்சிசு வைசாசு ஆகியோரால் நடத்தப்பட்டது. இதற்காக இவர்களுக்கு 1995-ல் மருத்துவம் அல்லது உடலியங்கியலுக்கான நோபல் பரிசு வழங்கப்பட்டது. 1980களின் முற்பகுதியில், ஐரோப்பிய மூலக்கூறு உயிரியல் ஆய்வகத்தில் ஜாக்ஸ் துபோகேத் மற்றும் அவரது குழு உயிரியல் கட்டமைப்புகளுக்கான தாழ்வெப்பநிலை மின்னணு நுண்ணோக்கியினை உருவாக்கியது. இவர்களுக்கு 2017ஆம் ஆண்டு வேதியியலுக்கான நோபல் பரிசு வழங்கப்பட்டது.
# ஐரோப்பிய மூலக்கூறு உயிரியல் ஆய்வகம்

## அறிவியல் சேவைகள்

ஐரோப்பிய மூலக்கூறு உயிரியல் ஆய்வகம் தனது ஐந்து ஐரோப்பியத் தளங்களில் கட்டமைப்பு உயிரியல், இயல்நிலை வரைவு மற்றும் வரிசைமுறையாக்க வசதிகள் உட்பட வெளிப்புற ஆராய்ச்சியாளர்களுக்கு மேம்பட்ட சோதனை மற்றும் தரவு சேவைகளை வழங்குவதை ஒரு முக்கிய பணியாகக் கொண்டுள்ளது. 2021-ல், ஐரோப்பிய மூலக்கூறு உயிரியல் ஆய்வகம் தன் ஐடெல்பெர்க் தலைமையகத்தில் உயர்-தெளிவு ஒளி மற்றும் எலக்ட்ரான் நுண்ணோக்கிக்கான புதிய மையத்தைத் தோற்றுவித்தது. இந்த மையம் உலகளவில் வருகை தரும் விஞ்ஞானிகளுக்குத் திறக்கப்பட்டுள்ளது. சமீபத்திய இயல்நிலை வரைவு தொழில்நுட்பங்களை நிபுணர் ஆலோசனை மற்றும் தொழில்துறை சார்ந்த முன்னேற்றங்களுடன் இணைப்பதன் மூலம் உயிர் அறிவியலுக்கான தனித்துவமான சேவை வசதியை வழங்குகிறது.
# ஐரோப்பிய மூலக்கூறு உயிரியல் ஆய்வகம்

## பயிற்சி

ஐரோப்பிய மூலக்கூறு உயிரியல் ஆய்வகத்தின் மேம்பட்ட பயிற்சியானது இதன் ஐந்து முக்கிய பணிகளில் ஒன்றாகும். பல ஆண்டுகளாக, இந்த ஆய்வகம் பல பயிற்சிகளை மேற்கொண்டுள்ளது. இதில் முதன்மையானது பன்னாட்டு முனைவர் பட்ட ஆய்வாகும். இத்திட்டத்தின் மூலம் சுமார் 200 மாணவர்கள் ஆய்வினை மேற்கொள்கின்றனர். 1997ஆம் ஆண்டு முதல் இந்த ஆய்வகம் இவர்களுக்குப் பட்டத்தை வழங்குவதற்கான உரிமையைப் பெற்றுள்ளதிலும் தற்போது மாணவர்கள் தங்கள் பட்டங்களை இந்த ஆய்வக கூட்டுப் பல்கலைக்கழகங்களிலிருந்தும் பெறுகின்றனர். ஐரோப்பிய மூலக்கூறு உயிரியல் ஆய்வகம் துறைகளுக்கிடையேயான முதுமுனைவர் திட்டம், ஆய்வாளர் வருகைத் திட்டத்தினையும் ஆதரிக்கின்றது.
# ஐரோப்பிய மூலக்கூறு உயிரியல் ஆய்வகம்

## ஐரோப்பிய மூலக்கூறு உயிரியல் ஆய்வகம் மேம்பட்ட பயிற்சி மையம்

மார்ச் 2010-ல், ஐரோப்பிய மூலக்கூறு உயிரியல் ஆய்வக மேம்பட்ட பயிற்சி மையம் ஐடெல்பெர்க்கில் உள்ள பிரதான வளாகத்தில் திறக்கப்பட்டது. இது டி. என். ஏவின் இரட்டை சுருள் வடிவத்தில் வடிவமைக்கப்பட்டுள்ளது. இது அறிவியல் மாநாடுகள், கருத்தரங்குகள் மற்றும் பயிற்சி வகுப்புகளை நடத்துகிறது. மேலும் பயிற்சி ஆய்வகங்கள் மற்றும் விரிவுரை அரங்குகளுக்கான அணுகலையும் வழங்குகிறது.  
மேம்பட்ட பயிற்சி மையம் ஐரோப்பிய மூலக்கூறு உயிரியல் ஆய்வக உயிர் அறிவியலுக்கான ஐரோப்பிய கற்றல் ஆய்வகத்தையும் (ELLS) செயல்படுத்துகிறது. இது மேல்நிலைப் பள்ளி ஆசிரியர்களுக்கு மூலக்கூறு உயிரியலின் சமீபத்திய முன்னேற்றங்கள் குறித்து பயிற்சி அளிக்கிறது. மேலும் இது மாணவர் வெளித்தொடர்பு திட்டத்தையும் நடத்துகிறது.
# ஐரோப்பிய மூலக்கூறு உயிரியல் ஆய்வகம்

## அறிவியலும் சமூகமும்

ஐரோப்பிய மூலக்கூறு உயிரியல் ஆய்வகம் அறிவியல் மற்றும் சமூகத் திட்டத்தையும் செயல்படுத்துகின்றது. இது பொது மக்களுக்கு அறிவியல் ஆராய்ச்சியில் தற்போதைய போக்கு, செயல்பாடுகள் மற்றும் நிகழ்வுகளைக் கொண்டுசெல்கிறது.
# ஐரோப்பிய மூலக்கூறு உயிரியல் ஆய்வகம்

## உறுப்பினர்

ஐரோப்பிய மூலக்கூறு உயிரியல் ஆய்வகம் தற்போது 28 உறுப்பு நாடுகள், ஒரு துணை உறுப்பு நாடு மற்றும் ஒரு வாய்ப்புள்ள உறுப்பு நாடு ஆகியவற்றால் ஆதரிக்கப்படுகிறது.
**2014 - 2020**  
| - | 2008 |
| --- | --- |  
-
# தலையில் தேங்காய் உடைத்தல்

**தலையில் தேங்காய் உடைத்தல்** என்பது பக்தர்கள் நேர்த்திக்கடனுக்காக தலையில் தேங்காய் உடைத்துக் கொள்வதாகும். தமிழ்நாட்டின் பல்வேறு கோயில்களில் இந்த நேர்த்திக்கடன் நடத்தப்படுகிறது.
# தலையில் தேங்காய் உடைத்தல்

## தேங்காய் உடைத்தல்

பல கோயில்களில் பூசாரி அருள்வந்து பக்தர்களின் தலையில் தேங்காய் உடைப்பார். பூசாரி இல்லாத கோயில்களில் பக்தர்களே தங்கள் தலையில் தாங்களே தேங்காய் உடைத்தும் நேர்த்திக்கடன் செலுத்துகின்றனர்.  
திருவிழா காலங்களில் மட்டுமே தேங்காய் உடைத்தல் நேர்த்திக்கடன் நிறைவேற்றப்படுகிறது. கோவில் முன்பு வேண்டுதல் நிறைவேறிய பக்தர்கள் நேர்த்திக்கடன் செலுத்துவதற்காக ஈர உடையுடன் வரிசையில் அமர்ந்திருக்கின்றனர். கோவில் பூசாரி ஆணி செருப்பை அணிந்துகொண்டு அருள் வந்து ஆடிக்கொண்டே பக்தர்களின் தலையில் தேங்காய் உடைக்கிறார்.
# தலையில் தேங்காய் உடைத்தல்

## புகழ்பெற்ற கோயில்கள்

தலையில் தேங்காய் உடைத்தல் நேர்த்திக்கடன் பல்வேறு கோயில்களில் நடைபெற்றாலும் சில கோயில்களில் அதிகபடியான கவனம் பெற்று புகழ்பெற்றுள்ளன. அவ்வகையில் மகாதானபுரம் கோயிலும் ஒன்றாகும்.  
- கரூர் மாவட்டம், கிருஷ்ணராயபுரம் வட்டம், மேட்டு மகாதானபுரத்தில், மகாலட்சுமி அம்மன் கோயிலில் ஆடி பதினெட்டு அன்று கோயில் திருவிழா நடைபெறுவது வழக்கமாகும். இந்தக் கோயிலில் பக்தர்களின் தலையில் தேங்காய் உடைத்து நேர்த்திக்கடன் செலுத்துவது புகழ்பெற்றதாக இருக்கிறது.
- கிருஷ்ணகிரி மாவட்டம் தேன்கனிக்கோட்டை அருகே உள்ள பிக்கனப்பள்ளி கிராமத்தில் உள்ள சிக்கம்மா சிவலிங்கேஸ்வரி தேவி, தொட்டம்மா ஜெகதீஸ்வரி தேவி கோவிலில் திருவிழாவின் போது பக்தர்கள் தலையில் தேங்காய் உடைத்தல் சடங்கு நடைபெறுகிறது.
- திண்டுக்கல் மாவட்டம் ஒட்டன்சத்திரம் அருகே வலையபட்டி மகாலட்சுமி அம்மன் கோவிலில் மகாசிவராத்திரி உற்சவத்தை முன்னிட்டு பக்தர்கள் தலையில் தேங்காய் உடைத்து நேர்த்திக்கடன் செய்கின்றனர்.
- வேலூர் மாவட்டம் குடியாத்தம் அடுத்த சைனகுண்டா கிராமத்தில் பழங்குடியின மக்கள் கவுரி அம்மனுக்கு கோயிலில் தலையில் தேங்காய் உடைத்து நேர்த்திக்கடன் செலுத்துவது வழக்கமாக கொண்டுள்ளனர்.
# தலையில் தேங்காய் உடைத்தல்

## வழக்கு

மகாலட்சுமி மும்முடியார் குல நல சங்கம் சார்பில் சென்னை உயர் நீதிமன்ற மதுரைக் கிளையில் மேட்டு மகாதானபுரத்தில், மகாலட்சுமி அம்மன் கோயிலில் நடைபெறும் தலையில் தேங்காய் உடைத்து நேர்த்திக்கடன் செலுத்தும் நிகழ்ச்சியை தடை செய்ய வேண்டி வழக்கு தொடுக்கப்பட்டது.  
"கடவுள் வழிபாட்டில், பூஜைக் காரியங்களில் இந்த நீதிமன்றம் எந்தக் கொள்கையையும் பரப்பவில்லை. தலையில் தேங்காய் உடைக்க வேண்டும் என்று நிர்ப்பந்திப்பதாக பக்தர்கள் தரப்பில் எந்த புகாரும் வரவில்லை.எனவே பாரம்பரியமாகப் பின்பற்றப்படும் வழிபாட்டு முறையை நிறுத்தும்படி உத்தரவிடுவது தேவையற்றது; நியாயமற்றது; மத சுதந்திரத்தில் தேவையின்றி குறுக்கிடுவது போலாகி விடும். மனு தள்ளுபடி செய்யப்படுகிறது" என்று நீதிபதியால் தீர்ப்பு வழங்கப்பட்டுள்ளது.
# பறக்கும் சேக்கப்

**பறக்கும் யாக்குப்** (, *பிலீகண்ட யாக்குப்* *Flying Jacob*) என்பது ஒரு சுவீடிய நாட்டுக் கலனுணவு (கேசரோல்). இது கோழி இறைச்சி, பாலாடை, மிளகாய் வெஞ்சனம், வாழைப்பழங்கள், வறுத்த நிலக்கடலை மற்றும் பன்றி இறைச்சி ஆகியவற்றைக் கொண்டு செய்யப்படுகின்றது. இந்த உணவு அடுப்பில் சுடப்பட்டு பொதுவாக அரிசி மற்றும் பச்சடி உடன் பரிமாறப்படுகிறது.  
இந்த உணவு விமான சரக்குத் துறையில் பணியாற்றிய ஊவ யாக்குப்சன் என்பவரால் கண்டுபிடிக்கப்பட்டது, அவருடைய பெயராலேயே வழங்கப்பட்டுவருகிறது. 1976 ஆம் ஆண்டில் சுவீடன் நாட்டின் தலைநகரமான சுடாக்கோமின் சுற்றுப்புறத்தில் ஒரு சமுதாயக் கலந்துணவு நிகழ்வுக்கான முதன்மை உணவைத் தயாரிக்குமாறு வேண்டப்பட்டார். அப்போது அவரிடமிருந்த பொருட்களான வறுத்த நிலக்கடலை. வாழைப்பழங்கள், பாலாடை, குளிர்சாதனப் பெட்டியில் எஞ்சியிருந்த பன்றி இறைச்சி, கோழி இறைச்சி போன்றவற்றுடன், இறக்குமதி செய்யப்பட்ட கெய்ன்சு மிளகாய் வெஞ்சனத்தையும் சேர்த்து ஒரு கலனணுவாகச் சமைத்து அதை விருந்தில் பரிமாறினார். அந்த உணவு விருந்தில் பெரும் வரவேற்பைப் பெற்றது.  
அவரது அண்டை வீட்டாரான ஆந்தர்சு தூன்பெரி, *ஆல்ட் ஒம் மாட்* (உணவைப் பற்றி எல்லாம்) என்ற இதழில் பணிபுரிந்தார். அவர் இவ்வுணவின் செய்முறையை முதன்முதலில் 1976 இல் சுவீடியச் சமையல் இதழில் வெளியிட்டார்.
# பெங்களூரு தெற்கு சட்டமன்றத் தொகுதி

**பெங்களூர் தெற்கு சட்டமன்றத் தொகுதி** (*Bangalore South Assembly constituency*) என்பது இந்தியாவின் கருநாடக மாநில சட்டமன்றத் தொகுதிகளில் ஒன்றாகும். இது பெங்களூர் ஊரகம் மக்களவைத் தொகுதியின் ஒரு பகுதியாகும். பெங்களூர் தெற்கு மக்களவைத் தொகுதியில் பெங்களூரு தெற்கு சட்டமன்றத் தொகுதி இல்லை என்பது குறிப்பிடத்தக்கது.  
பெங்களூரு தெற்கு சட்டமன்றத் தொகுதி 2008-ம் ஆண்டு தொகுதி எல்லை நிர்ணயம் செய்யப்பட்டபோது உருவாக்கப்பட்டது. 'பெங்களூரு' என்ற பெயரில் நான்கு மக்களவைத் தொகுதிகள் இருந்தாலும், நகர எல்லையில் உள்ள 'பெங்களூரு' என்ற வார்த்தையைக் கொண்ட ஒரே சட்டசபை தொகுதியாகப் பெங்களூர் தெற்கு உள்ளது.
# பெங்களூரு தெற்கு சட்டமன்றத் தொகுதி

## சட்டமன்ற உறுப்பினர்கள்

****மைசூர் மாநிலம்****  
| - | 1952 | 1 | ஏ. வி. நரசிம்ம ரெட்டி | இந்திய தேசிய காங்கிரசு |
| --- | --- | --- | --- | --- |
| பி. டி. கெம்பா ராஜ் |  |  |  |  |
| 1957 | 2 | ஏ. வி. நரசிம்ம ரெட்டி |  |  |
| பி. பசவலிங்கப்பா |  |  |  |  |
| 1962 | 3 | டி. முனிச்சின்னப்பா | சுயேச்சை |  |
| 1967-1973: *தொகுதி செயல்பாட்டில் இல்லை* |  |  |  |  |
| **கருநாடகம்** |  |  |  |  |
| 1973-2008: *தொகுதி செயல்பாட்டில் இல்லை* |  |  |  |  |
| 2008 | 13 | எம். கிருஷ்ணப்பா | பாரதிய ஜனதா கட்சி |  |
| 2013 | 14 |  |  |  |
| 2018 | 15 |  |  |  |
| 2023 | } |  |  |  |
# பெங்களூரு தெற்கு சட்டமன்றத் தொகுதி

## மேலும் பார்க்கவும்

- கர்நாடக சட்டமன்ற தொகுதிகளின் பட்டியல்
# பிரெஞ்சு முத்தம்

இணையின் பிரெஞ்சு முத்தக் காட்சி]]  
**பிரெஞ்சு முத்தம்** (French Kiss) என்பது இணையின் உதட்டோடு உதடு பதித்து, நாக்கோடு நாக்கை தொட்டுக்கொடுத்து, வெகுநேரம் நீடிக்கும் முத்தமாகும். இது நாக்கு மற்றும் வாய்ப்பகுதியின் கிளர்ச்சியைத் தூண்டுகிறது. இரண்டு நாக்குகள் தொடும் போது ஏற்படும் உணர்வு - *நாக்கு போடுதல்* என்றும் அழைக்கப்படுகிறது - இது என்டார்பின் வெளியீட்டைத் தூண்டுவதுடன், கடுமையான மன அழுத்தத்தை குறைப்பதாக நிரூபிக்கப்பட்டுள்ளது.  
இப்பெயர் 20ஆம் நூற்றாண்டின் தொடக்கத்தில் அமெரிக்கா மற்றும் பெரும் பிரித்தானியாவில் தோன்றியதாகும். ஏனெனில் பிரெஞ்சுக்காரர்கள் மிகவும் சாகச மற்றும் உணர்ச்சிமிக்க பாலியல் நடைமுறைகளுக்குப் பெயர் பெற்றிருந்தனர்.  
வாய்ப்பகுதியில் வெட்டுக்காயங்கள் ஏதும் இருந்தால் பிரெஞ்சு முத்தத்தின் மூலம் நோய்த்தொற்று அபாயம் ஏற்படும்.
# விந்தணு வங்கி

**விந்தணு வங்கி** என்பது மனித விந்தணுக்களை சேமித்து வைக்கின்ற நிறுவனமாகும். விந்தணு வங்கி விந்தணு கொடையாளர்களிடமிருந்து விந்தணுக்களை வாங்கி சேமிக்கிறது. விந்தணு தேவையுள்ளோர்களிடம் விற்கவும் செய்கிறது.  
ஒரு விந்தணு வங்கி என்பது தனிநபர்கள் அல்லது கருவுறுதல் மையங்கள் அல்லது தனியார் மருத்துவமனைகளுக்கு விந்தணுக்களை விற்கும் தனிப்பட்ட நிறுவனமாக செயல்படுகிறது. சில பிரபல மருத்துவமனைகள் அல்லது மருத்துவ நிறுவனங்கள் கீழ் விந்தணு வங்கி செயல்படும் போது தனிநபர்களுக்கு வெளி மருத்துவமனைகளுக்கோ விந்தணுக்களை விற்காமல், அவர்களின் நோயாளிகளுக்கு மட்டுமே விந்தணுக்களை வழங்குகிறது.  
பெரும்பாலான வங்கிகள் 18 வயது முதல் 39 வயது வரை உள்ள ஆண்களிடமிருந்து விந்தணுவை தானமாக பெறுகின்றன. ஒரு சில வங்கிகள் அதிகபட்ச வயது வரம்பை 34 என்று நிர்ணயித்துள்ளது. எனவே, சராசரியாக ஒரு ஆண் 18 வயதிலிருந்து 35 வயது வரை விந்தணுவை தானமாக கொடுக்கலாம்.
# உலு சிலாங்கூர் நகராட்சி

<mapframe latitude="3.566667" longitude="101.65" zoom="11">{
"type": "FeatureCollection",
"features": []
}</mapframe>
**உலு சிலாங்கூர் நகராட்சி** (மலாய்: *Majlis Perbandaran Hulu Selangor*; ஆங்கிலம்: *Hulu Selangor Municipal Council*); (சுருக்கம்: **MPHS**) என்பது மலேசியா, சிலாங்கூர், உலு சிலாங்கூர் மாவட்டம் (*Hulu Selangor District*); மற்றும் அதைச் சுற்றியுள்ள இடங்களை நிர்வகிக்கும் நகராட்சி ஆகும். இந்த நகராட்சி மலேசியாவின் சிலாங்கூர் மாநில அரசாங்கத்தின் கீழ் இயங்குகிறது.  
உலு சிலாங்கூர் மாவட்டம் கிள்ளான் பள்ளத்தாக்கின் (*Klang Valley*)வடக்கில் 174,047 எக்டேர் பரப்பளவில் அமைந்துள்ளது; ஏறக்குறைய மலாக்கா மாநிலத்தின் பரப்பளவைக் கொண்டது.  
| உலு சிலாங்கூரில் உள்ள இனக்குழுக்கள் (2010) |  |  |
| --- | --- | --- |
| மலாய்க்காரர்கள் | 133,080 | 70.1% |
| சீனர்கள் | 23,498 | 12.4% |
| இந்தியர்கள் | 32,459 | 17.1% |
| இதர இனத்தவர் | 9,698 | 0.4% |
# மூன்றாம் தரப்பு இனப்பெருக்கம்

**மூன்றாம் தரப்பு இனப்பெருக்கம்** என்பது கருவுறாத தனிநபர் அல்லது தம்பதியர் பெற்றோராக ஆவதற்கு மூன்றாம் நபர் வழங்கிய கருமுட்டை அல்லது விந்து பயன்படுத்துவதைக் குறிக்கிறது.  
மூன்றாம் தரப்பு இனப்பெருக்கத்தில் சமூக நெறிமுறை மற்றும் சட்ட சிக்கல்கள் உள்ளன.
# மூன்றாம் தரப்பு இனப்பெருக்கம்

## வகைகள்

1. விந்தணு தானம் - என்பது ஆண் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானம் தருவதாகும்.
1. முட்டை தானம் - ஒரு பெண் மற்றொரு பெண்ணை கருத்தரிக்க உதவுவதற்காக முட்டைகளை நன்கொடையாக அளிக்கும் ஒரு செயல்முறையாகும்.
1. கரு தானம்
1. கரு தத்தெடுப்பு
1. வாடகைத் தாய்
# மூன்றாம் தரப்பு இனப்பெருக்கம்

## வகைகள்

### வாடகைத் தாய்

வாடகைத் தாய் என்பவர் மற்றொரு பெண் அல்லது தம்பதியருக்காக குழந்தையை வயிற்றில் சுமக்கும் பெண்ணாவார். மருத்துவரீதியாக குழந்தையை சுமைக்கும் தகுதியிழந்த பெண்ணிற்காக வாடகைதாய் முறையில் குழந்தையை பெற மருத்துவமனை உதவுகிறது.  
1. கருப்பை பலவீனமான பெண்ணிற்காக அவரின் கருவை சுமக்கும் வாடகைதாய் முறை கர்ப்பகால வாடகைத் தாய்மை எனப்படுகிறது.
1. கருப்பை மற்றும் கரு இரண்டுமே தகுதியிழந்த பெண்ணிற்காக தனது கரு மற்றும் கருப்பை இரண்டையும் வைத்து செயற்கை முறையில் கருவூட்டல் பெற்று குழந்தையை வளர்க்கும் முறையை பாரம்பரிய வாடகைத் தாய்மை என்கின்றனர்.
# ஜெயந்தா அசாரிகா

**ஜெயந்தா அசாரிகா** (Jayanta Hazarika) (20 செப்டம்பர் 1943 - 15 அக்டோபர் 1977) அசாம் மாநிலத்தைச் சேர்ந்த இந்தியப் பாடகரும்,அசாமிய இசையமைப்பாளரும் ஆவார். இவர் ஒரு சில பாடல்களுக்கு வரிகளையும் எழுதியுள்ளார். மேலும், பல திரைப்படங்களுக்கு இசையமைத்துள்ளார். இவர் பூபேன் அசாரிகாவின் தம்பி ஆவார்.
# ஜெயந்தா அசாரிகா

## சொந்த வாழ்க்கை

***ராணா-டா*** என்று பிரபலமாக அறியப்படும் ஜெயந்தா அசாரிகா, மறைந்த டாக்டர் பூபேன் அசாரிகாவின் தம்பி ஆவார். இவர் தனது சகோதரருடன் இணைந்து தனது இசை வாழ்க்கையைத் தொடங்கினார். பின்னர் தனியாக பாடகர் மற்றும் இசையமைப்பாளரானார். ராக் அண்டு ரோல், ஜாஸ் மற்றும் மேல்நாட்டுச் செந்நெறி இசை போன்ற மேற்கத்திய இசை வடிவங்களை பாரம்பரிய அசாமிய மெல்லிசைகளுடன் இணைத்து புதிய ஒலியை உருவாக்கிய முதல் அசாமிய இசையமைப்பாளரானார். மேலும் தனது இசையமைப்பில் பல மேற்கத்திய கருவிகளை அறிமுகப்படுத்துவதில் முன்னோடியாகவும் இருந்தார்.
# ஜெயந்தா அசாரிகா

## இறப்பு

1977ஆம் ஆண்டு ‘நாதுன் ஆஷா’ என்ற திரைப்படத்தின் இசைப் பதிவுக்காக கொகல்கத்தா சென்ற இவர் திடீரென நோய்வாய்ப்பட்டு அக்டோபர் 15 அன்று இறந்தார்  
ஜெயந்த ஹசாரிகா பல இசைக்கருவிகளை வாசிப்பதில் அனுபவம் வாய்ந்தவர். கித்தார், டோம்ரா, மாண்டலின், துருத்தி, தபலா மற்றும் ஆர்மோனிகா ஆகியவற்றை வாசித்தார். உலகின் பிற பகுதிகளில் இருந்து பல்வேறு பாரம்பரிய இசைக்கருவிகளை சேகரித்து வந்தார். ஒரே நேரத்தில் இரண்டு வெவ்வேறு நிலைகளில் ஆர்மோனியத்தை வாசிப்பார்.  
மேற்கத்திய இசைக்கருவிகளுடன் பாரம்பரிய அசாமிய தாளங்களின் அதிநவீன கலவையுடன் இசையை உருவாக்கினார். மேற்கத்திய இசைகளில் இவரது திறமையான இணைவு இவரது இசைக்கு அதுவரை நவீன அசாமிய பாடல்களுடன் தொடர்பில்லாத தனித்துவத்தை அளித்தது. இவர் வழக்கத்திற்கு மாறான முன்னிசைகளையும் இடையிசைகளையும் பயன்படுத்தினார். நிர்மல்பிரபா போர்தோலோவின் பாடல் வரிகளும், இவரது இசையமைப்பின் கலவையும் சேர்ந்து எப்பொழுதும் அசாமின்
மெல்லிசைகளாக கருதப்படுகிறது. இந்த இணை உருவாக்கிய பெரும்பாலான பாடல்கள் இன்றும் பிரபலமாக உள்ளன.
# விந்தணு திருட்டு

ஒரு ஆணின் விந்தணுவை அவனது விருப்பத்திற்கு மாறாக அல்லது அவனது ஒப்புதல் இல்லாமல் பயன்படுத்துவதை **விந்தணு திருட்டு** என்கிறோம்.  
இவ்வாறு விந்தணு திருட்டில் ஈடுபட்டு குழந்தைகளைப் பெற்றுக் கொண்ட பெண்கள், விந்தணுவிற்கு உரிமையாளர் மீது குழந்தைக்கான உரிமைத்தொகை கேட்டு நீதிமன்றத்தை நாடுகின்றனர். அப்போது நீதிமன்ற நீதிபதிகள் ஆண்களுக்கு சாதகமாகவும் தீர்ப்பு வழங்குகின்றனர்.
# விந்தணு திருட்டு

## திருட்டு முறைகள்

விந்தணு திருட்டு மூன்று முக்கிய வழிகளில் நடக்கிறது.
1. விந்தணு தேக்கம் - தூக்கி எறியப்பட்ட ஆணுறையிலிருந்து விந்தணுவை எடுத்து ஒரு பெண்ணை கருவூட்டுவதற்குப் பயன்படுத்துதல் போன்றவை.
1. கருத்தொற்றுமையற்ற உடலுறவு
1. செயற்கை கருவூட்டல் செயல்முறைகளின் போது ஒரு ஆணின் உறைந்த விந்தணு மாதிரியை அவரது அனுமதியின்றி பயன்படுத்துதல்.
# ஷா அப்துல் வஹாப்

## ஆரம்ப கால வாழ்க்கை

அஃலா ஹஜ்ரத் அவர்கள் ஹிஜ்ரி 1247 (19 அக்டோபர் 1831) 1 ஜுமாதா அல்-லா அன்று வேலூரில் பிறந்தார்கள். அவரது தந்தை அப்துல் காதர் சாஹிப், இந்தியாவில் மதுரையில் அவருக்கு 4 வயதாக இருந்தபோது இறந்து விட்டார்கள். அவர் வேலூரில் உள்ள தனது தாய் வீட்டிற்குச் சென்று அங்கு ஆரம்பக் கல்வியைப் பெற்றார்கள்.
# ஷா அப்துல் வஹாப்

## ஆரம்பக் கல்வி

வேலூரில், தனது தாய் மற்றும் மாமாவுடன் ஆரம்ப கல்வியை முடித்த அஃலா ஹஜ்ரத் அவர்கள், அதே தெருவில் வசிக்கும் ஆசிரியரும் மருத்துவப் பயிற்சியாளருமான ஹக்கீம் ஜெய்னுல் ஆபிதீனிடம் தனது ஆரம்பப் பள்ளிப் படிப்பை மேற்கொண்டார்கள். அவருடன் அரபு மற்றும் பாரசீக மொழிகளில் தனது ஆரம்பக் கல்வியை முடித்தார்கள்.  
அஃலா ஹஜ்ரத் அவர்கள் அக்காலத்திற்குத் தேவையான கல்வியை முடிக்க மதுரைக்கு சென்றாக்கள். அங்கு அப்துஸ் சலாம் இப்ராஹிமுடன் சேர்ந்து தங்கினார்கள், அவருடன் அவர் பஹ்ருல் உலூம் ஸாஹிபுல் கராமாத் அஷ் ஷேக் மீர் அம்ஜத் இப்ராஹிம் சின்ன ஹஜ்ரத் அவர்களிடம் மதுரையில் ஏழு ஆண்டுகள் கல்வி கற்றார்கள்.  
பள்ளிப் படிப்பை முடித்துவிட்டு, வஹ்ஹாப் வேலூர் திரும்பினார். திருமணம் செய்து கொண்டு குடும்ப வாழ்க்கையை தொடங்கினார். 15 ஷாபான் 1284 ஹிஜ்ரி அன்று, அவர் ஹிஜாஸ், அரேபியாவுக்குப் சென்றார்கள். அப்போது அவர்களுடைய மூன்று வயது மகனையும் குடும்பத்தினரையும் இந்தியாவில் விட்டு சென்றார்கள்.  
முஹம்மது காசிம் நானௌதவியின் உயர் படிப்பில் ஆசிரியராக இருந்தவர் ஷா அப்துல் கனி அவர்கள். அவர்களது ஆசிரியர் மேற்குறிப்பிடப்பட்ட பேரறிஞர் ஷா முஹம்மது இஸ்-ஹாக் ஆவார்கள். ஐதராபாத்தில் இருந்து திரும்பியவுடன் முதலில் பொருளாதார ரீதியாக தன்னை நிலைநிறுத்திக் கொள்ள நாடினார்கள். அதற்காக ஜமீன் ஆத்தூரில் இருந்த தனது பரம்பரை நிலத்தை விற்றுவிட்டு வேலூரில் நிலம் வாங்கினார்கள். இதன் மூலம் அவர்களுக்கு வருமானம் கிடைத்தது. பிறகு, தமது இஸ்லாமிய சமூக சேவைகளைத் தொடங்கினார்.  
எனவே அவர் 1884 இல் இஸ்லாமிய மதரஸா அல்-பாகியாத் அஸ்-ஸாலிஹாத் நிறுவினார்கள். வாணியம்பாடியில் கான்காஹே பாக்கியத்தையும் அவர்கள் தொடங்கினார்கள், இது காதிரிய்யா மற்றும் சிஷ்தியா சில்சிலாவை மையமாகக் கொண்டு செயல்பட்டது.
# ஷா அப்துல் வஹாப்

## மதரஸா அல்-பாகியாத் அஸ்-ஸாலிஹாத்

தனது ஆசிரியர் ரஹ்மத்துல்லாஹ் கைரனவியின் வழியில், வஹ்ஹாப் தனது வீட்டில் அதிக வளங்கள் இல்லாமல் ஒரு மதரஸாவைத் தொடங்கினார்கள். ரஹ்மத்துல்லாஹ் கைரனவி அவர்கள் அந்த நேரத்தில் மக்காவில் மதரஸா சவுலதியாவை நிறுவினார்கள். இந்த சிறிய மதரஸாவின் பெயர் பற்றி எந்த குறிப்பும் இல்லை.  
ஒரு சிறிய வீட்டில் நிறுவப்பட்ட இந்த மதரஸா 1884 இல் ( ஹிஜ்ரி 1301) தற்போதைய இடத்தில் ஒரு புதிய பாடத்திட்டத்துடன் மதரஸா அல்-பாகியாத் அஸ்-ஸாலிஹாத் ஆக வளர்ந்தது.  
மதரஸாவிற்கு மூன்று நோக்கங்கள் இருந்தன. முதலாவது இஸ்லாமியக் கல்வி, இரண்டாவதாக முஸ்லிம்களை சுன்னாவை நோக்கி வலியுறுத்துவதும் அழைப்பதும் மூன்றாவது பித்அத் அல்லது இஸ்லாத்தில் இஸ்லாத்திற்கு மாற்றமான ஊடுருவல்களுக்கு எதிரான போராட்டத்தில் உறுதியாக இருக்கும் சேவை மனப்பான்மை கொண்ட இஸ்லாமிய அறிஞர்களை உருவாக்குவது.  
புகழ்பெற்ற இஸ்லாமிய படைப்புகளான இஸ்ஹர் உல்-ஹக், இஸாலத்துஷ் ஷுகூக், இஸாலத்துல் அவ்ஹாம் போன்ற நூல்களை எழுதிய அவர்களது ஆசிரியர் ரஹ்மத்துல்லாஹ் கைரனவியின் அடிச்சுவடுகளைப் பின்பற்றி, அலா ஹத்ரத் ஆகியோர் தென்னிந்தியாவில் உள்ள இஸ்லாமிய தஃவாவை முன்னெடுத்து கிறிஸ்தவர்களுக்கு பதிலளித்தார்கள். தமிழ்நாட்டில் 19 ஆம் நூற்றாண்டின் பிற்பகுதியிலோ அல்லது 20 ஆம் நூற்றாண்டின் முற்பகுதியிலோ இஸ்லாமிய சமூக சீர்திருத்தம் என்று வரும்போது இவர்களைப்போல் திறமையான இஸ்லாமிய அறிஞர் வேறு யாரும் இல்லை என்பது ஆச்சரியமாக இருக்கிறது.
# தாய்ப்பால் வங்கி

**தாய்ப்பால் வங்கி** அல்லது மனித பால் வங்கி என்பது தாய்மார்களிடம் தாய்ப்பாலை வாங்கி, பதப்படுத்தி சேமித்து வேண்டுவோருக்கு தருகின்ற அமைப்பாகும். இந்த தாய்ப்பால் வங்கி தாயை இழந்த குழந்தைகளுக்கும், தாய்பால் சரிவர சுரக்காத குழந்தைகளுக்கும் போதிய தாய்ப்பால் கிடைக்க உதவுகிறது. மேலும் மருத்துவமனைகளில் நேயால் பாதிக்கப்பட்ட தாய்மார்கள், குழந்தைகள் சேர்ந்து இருக்க முடியாத சூழ்நிலையிலும் அக்குழந்தைகளுக்கும் தாய்ப்பால் கிடைக்க உதவுகிறது.  
தானமாக வரும் தாய்ப்பாலை சுத்திகரிப்பு செய்த பின்னர் எடை மற்றும் நோய் குறைபாடுடைய குழந்தைகளுக்கு வழங்கப்படுகிறது. மேலும் தாய்ப்பாலை தானமாக தர விரும்பும் தாய்மார்கள் அரசு மருத்துவமனையை தொடர்பு கொண்டு உபரி தாய்ப்பாலை தானமாக தரலாம்.
# தாய்ப்பால் வங்கி

## செவிலித்தாய்

பண்டைய காலங்களில் குழந்தைக்கு தாய்ப்பால் கொடுக்க இயலாத சூழலில் குழந்தை பெற்ற வேறாரு தாயை செவிலித்தாயாக நியமித்தனர். கூட்டுக்குடும்பங்களில் உறவினப் பெண்களே தாய்ப்பாலை தந்துள்ளனர்.
# தாய்ப்பால் வங்கி

## சாதனைப் பெண்

தமிழ்நாடு மாநிலத்தில் கோவை மாவட்டத்தைச் சேர்ந்த ஸ்ரீவித்யா என்ற இருப்த்தி ஏழு வயது பெண் ஏழு மாதங்களில் 105 லிட்டர் தாய்ப் பால் தானம் செய்துள்ளார். இதனை சாதனையாக கருதி 'ஏசியா புக் ஆஃப் ரெக்கார்டஸ்' அங்கீகரித்துள்ளது.
# எலிசபெத் ஆண்டர்சன் சியரா

**எலிசபெத் ஆண்டர்சன் சியரா** என்பவர் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் ஐக்கிய அமெரிக்காவின் வடமேற்குப் பகுதியில் அமைந்துள்ள ஓரிகன் மாநிலத்தில் வசிக்கிறார். இவரை தாய்ப்பால் தெய்வம் என அழைக்கின்றனர்.  
2014 ஆம் ஆண்டில், அவர் ஹைப்பர்லாக்டேஷன் சிண்ட்ரோம் நோயால் கண்டறியப்பட்டார். இந்த நோய்க்குறியின் காரணமாக அவர் ஒரு நாளைக்கு சுமார் 6.65 லி (225 US fl oz; 1.76 US gal), தாய்ப்பாலை உற்பத்தி செய்தார். இந்த அளவானது சராசரி தாயை விட கிட்டத்தட்ட 8 முதல் 10 மடங்கு அதிகமாகும். அதிகபடியாக உற்பத்தியாகும் தாய்ப்பாலை வீணாக்காமல் கொடையாக தர முன்வந்தார் எலிசபெத் ஆண்டர்சன் சியரா. 250 குழந்தைகளுக்கும், தோராயமாக 2,300 லி (600 US gal) தாய்ப்பாலையும் ஊட்டினார்.
# ஸ்ரீவித்யா (தாய்ப்பால் கொடையாளி)

**வித்யா** என்பவர் தமிழகத்தில் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் தமிழ்நாடு மாநிலத்தில் கோயம்புத்தூரில் வசிக்கிறார்.  
திருப்பூரை சேர்ந்த ரூபா செல்வநாயகி என்பவர் நடத்திவரும் அமிர்தம் பவுண்டேசன் மூலமாக தாய்ப்பால் தானம் செய்தார். முறையாக சேகரித்த தாய்ப்பாலை கோவை அரசு மருத்துவக் கல்லூரி மருத்துவமனையில் உள்ள தாய்ப்பால் வங்கியில் சேர்க்கப்பட்டு அங்கு பிறக்கும் அங்கு எடை குறைவாக பிறக்கும் பச்சிளம் குழந்தைகளுக்கு வழங்கப்பட்டது. இவர் மகள் பிறந்த ஐந்தாவது நாளில் தாய்ப்பால் தானம் கொடுக்கத் தொடங்கி 7வது மாத காலத்தில் 106 லிட்டர் தாய்ப்பால் தானம் செய்துள்ளார். மேலும் 10 மாத காலத்தில் 135 லிட்டருக்கு மேல் தாய்ப்பால் தானம் செய்துள்ளார்.  
இந்த தாய்ப்பால் கொடைக்காக 'ஆசியன் புக் ஆப் ரெக்கார்ட்ஸ்' மற்றும் 'இந்தியன் புக் ஆப் ரெக்கார்ட்ஸ்' ஆகியவற்றில் இடம் பெற்றுள்ளார்.
# கோலா சிலாங்கூர் நகராட்சி

**கோலா சிலாங்கூர் நகராட்சி** (மலாய்: *Majlis Perbandaran Kuala Selangor*; ஆங்கிலம்: *Kuala Selangor Municipal Council*); (சுருக்கம்: **MPHS**) என்பது மலேசியா, சிலாங்கூர், கோலா சிலாங்கூர் மாவட்டம் (*Kuala Selangor District*); மற்றும் அதைச் சுற்றியுள்ள இடங்களை நிர்வகிக்கும் நகராட்சி ஆகும். இந்த நகராட்சி மலேசியாவின் சிலாங்கூர் மாநில அரசாங்கத்தின் கீழ் இயங்குகிறது.  
கோலா சிலாங்கூர் நகராட்சி, சிலாங்கூர் மாநிலச் சட்டக் கையேடு 18/78 (*Selangor State Law Handbill 18/78*) மூலம், 1978 பிப்ரவரி 6-ஆம் தேதி உருவாக்கப்பட்டது; 119,452 எக்டேர் பரப்பளவைக் கொண்டது.  
இந்த மாவட்டத்தைக் **கோலா சிலாங்கூர் பிரிவு**; **தஞ்சோங் காராங் பிரிவு**; என இரு பிரிவுகளாக சிலாங்கூர் ஆறு பிரிக்கின்றது. சிலாங்கூர் ஆறு இந்த மாவட்டத்தை ஊடுருவிச் செல்வதால் அந்த ஆற்றின் பெயரே கோலா சிலாங்கூர் நகரத்திற்கும் மாவட்டத்திற்கும் வைக்கப்பட்டு உள்ளது.
# கோலா சிலாங்கூர் நகராட்சி

## நிர்வாகப் பகுதிகள்

கோலா சிலாங்கூர் மாவட்டம், கோலா சிலாங்கூர் நகராட்சி மன்றத்தால் நிர்வாகம் செய்யப் படுகிறது.
# கோலா சிலாங்கூர் நகராட்சி

## நிர்வாகப் பகுதிகள்

### கோலா சிலாங்கூர் மாவட்டத்தில் உள்ள முக்கிம்கள்

1. அப்பி அப்பி (*Api-Api*)
1. பெஸ்தாரி ஜெயா (*Bestari Jaya*)
1. உஜோங் பெர்மாத்தாங் (*Hujong Permatang*)
1. உலு திங்கி (*Hulu Tinggi*)
1. ஈஜோக் (*Ijok*)
1. ஜெராம் (*Jeram*)
1. கோலா சிலாங்கூர் (*Kuala Selangor*)
1. பாசாங்கான் (*Pasangan*)
1. தஞ்சோங் காராங் (*Tanjung Karang*)
# கோலா சிலாங்கூர் நகராட்சி

## கோலா சிலாங்கூர் மாவட்டத்தில் உள்ள தமிழ்ப்பள்ளிகள்

கோலா சிலாங்கூர் நகராட்சிக்கு உடபட்ட கோலா சிலாங்கூர் மாவட்டத்தில் 17 தமிழ்ப்பள்ளிகள் உள்ளன. 1,676 மாணவர்கள் பயில்கிறார்கள். 221 ஆசிரியர்கள் பணியாற்றுகிறார்கள். மலேசியாவில் அதிகமான தமிழ்ப்பள்ளிகள் உள்ள மாவட்டங்களில் இந்த மாவட்டமும் ஒன்றாகும்.  
| BBD3048 | பெஸ்தாரி ஜெயா
<small>(பத்தாங் பெர்ஜுந்தை)</small> | SJK(T) Bestari Jaya | **பெஸ்தாரி ஜெயா தமிழ்ப்பள்ளி** | 45600 | பெஸ்தாரி ஜெயா | 495 | 39 |  |
| --- | --- | --- | --- | --- | --- | --- | --- | --- |
| BBD3049 | ஜெராம் | SJK(T) Ldg Braunston | **பிராவுண்ஸ்டன் தோட்டத் தமிழ்ப்பள்ளி** | 45800 | ஜெராம் | 90 | 14 |  |
| BBD3051 | புக்கிட் செராக்கா தோட்டம் | SJK(T) Ldg Bukit Cheraka | **புக்கிட் செராக்கா தோட்டத் தமிழ்ப்பள்ளி** | 45800 | ஜெராம் | 119 | 15 |  |
| BBD3052 | புக்கிட் ஈஜோக் தோட்டம் | SJK(T) Ldg Bkt Ijok
<small>(மூடப்பட்டு விட்டது. 2021-க்குள் சுங்கை பீலேக், சிப்பாங் பகுதிக்கு இடம் பெயர்கிறது)</small></small> | **புக்கிட் ஈஜோக் தோட்டத் தமிழ்ப்பள்ளி** | 45800 | ஜெராம் | * | * |  |
| BBD3055 | சுங்கை பூலோ
<small>*Bandar Seri Coalfields*</small> | SJK(T) Ldg Coalfields | **கோல்பீல்ஸ் தோட்டத் தமிழ்ப்பள்ளி** | 47000 | சுங்கை பூலோ | 100 | 11 |  |
| BBD3056 | சுங்கை பூரோங்
செகிஞ்சான்
*Sekinchan* | SJK(T) Ghandiji Sekinchan | **காந்திஜி தமிழ்ப்பள்ளி செகிஞ்சான்** | 45400 | பந்திங் | 22 | 7 |  |
| BBD3057 | ஹோப்புள் தோட்டம் | SJK(T) Ldg Hopeful | **ஹோப்புள் தோட்டத் தமிழ்ப்பள்ளி** | 45600 | பெஸ்தாரி ஜெயா | 17 | 7 |  |
| BBD3058 | கம்போங் பாரு தோட்டம் | SJK(T) Ldg Kg Baru | **கம்போங் பாரு தோட்டத் தமிழ்ப்பள்ளி** | 45000 | கோலா சிலாங்கூர் | 19 | 7 |  |
| BBD3060 | சுங்கை தெராப் தோட்டம் | SJK(T) Ladang Sungai Terap | **சுங்கை தெராப் தோட்டத் தமிழ்ப்பள்ளி** | 45000 | கோலா சிலாங்கூர் | 46 | 10 |  |
| BBD3061 | கோலா சிலாங்கூர் தோட்டம் | SJK(T) Ldg Kuala Selangor | **கோலா சிலாங்கூர் தோட்டத் தமிழ்ப்பள்ளி** | 45700 | புக்கிட் ரோத்தான் | 62 | 11 |  |
| BBD3064 | கோலா சிலாங்கூர் | SJK(T) Ldg Raja Musa | **ராஜா மூசா தோட்டத் தமிழ்ப்பள்ளி** | 45000 | கோலா சிலாங்கூர் | 36 | 10 |  |
| BBD3065 | புக்கிட் ரோத்தான் | SJK(T) Bukit Rotan Baru | **புக்கிட் ரோத்தான் பாரு தமிழ்ப்பள்ளி** | 45700 | புக்கிட் ரோத்தான் | 40 | 10 |  |
| BBD3066 | புக்கிட் பெலிம்பிங்
*Bukit Belimbing* | SJK(T) Ldg Riverside | **ரீவர்சைட் தோட்டத் தமிழ்ப்பள்ளி** | 45000 | கோலா சிலாங்கூர் | 50 | 10 |  |
| BBD3068 | சிலாங்கூர் ரீவர் தோட்டம் | SJK(T) Ldg Selangor River | **சிலாங்கூர் ரீவர் தோட்டத் தமிழ்ப்பள்ளி** | 45700 | புக்கிட் ரோத்தான் | 87 | 13 |  |
| BBD3069 | சுங்கை பூலோ தோட்டம் | SJK(T) Ldg Sg Buloh | **சுங்கை பூலோ தோட்டத் தமிழ்ப்பள்ளி** | 45700 | கோலா சிலாங்கூர் | 29 | 7 |  |
| BBD3071 | சுங்குரும்பை தோட்டம் | SJK(T) Ldg Sg Rambai | **சுங்குரும்பை தோட்டத் தமிழ்ப்பள்ளி** | 45600 | பெஸ்தாரி ஜெயா | 46 | 11 |  |
| BBD3072 | துவான் மீ தோட்டம் | SJK(T) Ladang Tuan Mee | **துவான் மீ தோட்டத் தமிழ்ப்பள்ளி** | 47000 | சுங்கை பூலோ | 57 | 11 |  |
| BBD3073 | கோலா சிலாங்கூர் | SJK(T) Vageesar | **வகீசர் தமிழ்ப்பள்ளி** | 45000 | கோலா சிலாங்கூர் | 361 | 28 | } |
# மத்தூர் சட்டமன்றத் தொகுதி

## சட்டமன்ற உறுப்பினர்கள்

### மைசூர் மாநிலம்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1951 | எச்.கே.வீரண்ண கவுடா | இதேகா |
| 1957 |  |  |
| 1962 | எஸ். எம். கிருஷ்ணா | சுயேச்சை |
| 1967 | எம். மஞ்சேகவுடா | இதேகா |
| 1972 | ஏ. டி. பிலி கவுடா | } |
# மத்தூர் சட்டமன்றத் தொகுதி

## சட்டமன்ற உறுப்பினர்கள்

### கர்நாடக மாநிலம்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1978 | எம். மஞ்சே கவுடா | ஜனதா கட்சி |  |
| 1983 | சுயேச்சை |  |  |
| 1984★ | ஜெயவாணி எம். மஞ்சே கவுடா | இந்திய தேசிய காங்கிரசு |  |
| 1985 | பி. அப்பாஜிகவுடா | ஜனதா கட்சி |  |
| 1989 | எஸ். எம். கிருஷ்ணா | இந்திய தேசிய காங்கிரசு |  |
| 1994 | எம். மகேஷ் சந்த் | ஜனதா தளம் |  |
| 1999 | எஸ். எம். கிருஷ்ணா | இந்திய தேசிய காங்கிரசு |  |
| 2004 | டி. சி. தம்மன்னா |  |  |
| 2008 | எம்.எஸ்.சித்தராஜு | ஜனதா தளம் |  |
| 2008★ | கல்பனா சித்தராஜு |  |  |
| 2013 | டி. சி. தம்மன்னா |  |  |
| 2018 |  |  |  |
| 2023 | கே. எம். உதயா | இந்திய தேசிய காங்கிரஸ் | } |  
★இடைத் தேர்தல்
# மத்தூர் சட்டமன்றத் தொகுதி

## மேலும் பார்க்கவும்

- மாண்டியா மாவட்டம்
- கர்நாடக சட்டமன்றத் தொகுதிகளின் பட்டியல்
# விவேக் (பாடலாசிரியர்)

**விவேக் வேல்முருகன்** என்ற மேடைப் பெயரால் அறியப்படும் **விவேக்** தமிழ்த் திரைப்படங்களில் பணிபுரியும் ஒரு பாடலாசிரியராவார்.  
பொறியியல் படித்துவிட்டு சட்டப் பயிற்சி முடித்த விவேக், வைரமுத்துவின் படைப்புகளால் ஈர்க்கப்பட்டு கவிதைகள் எழுதத் தொடங்கினார். இசையமைப்பாளர் சந்தோசு நாராயணனின் அறிவுறுத்தலின்படி *எனக்குள் ஒருவன்* திரைப்படத்திற்காக இரண்டு பாடல்களை எழுதினார்.